MAKRO บวก 3% หลังกำไรไตรมาส 2 โตเกินคาด โบรกฯ แนะซื้อเป้า 50 บ.
MAKRO บวก 3% หลังกำไรไตรมาส 2 โตเกินคาด โบรกฯ แนะซื้อเป้า 50 บ. ล่าสุดอยู่ที่ 41.50 บาท บวก 1.25 บาท หรือ 3.11% มูลค่าซื้อขาย 24.51 ล้านบาท
MAKRO บวก 3% หลังกำไรไตรมาส 2 โตเกินคาด โบรกฯ แนะซื้อเป้า 50 บ. ล่าสุดอยู่ที่ 41.50 บาท บวก 1.25 บาท หรือ 3.11% มูลค่าซื้อขาย 24.51 ล้านบาท
11 ส.ค. 2563

ผู้สื่อข่าวรายงานว่า ราคาหุ้น บริษัท สยามแม็คโคร จำกัด (มหาชน) หรือ MAKRO ล่าสุด ณ เวลา 10.14 น. อยู่ที่ 41.50 บาท บวก 1.25 บาท หรือ 3.11% สูงสุดที่ 41.75 บาท ต่ำสุดที่ 41 บาท ด้วยมูลค่าซื้อขาย 24.51 ล้านบาท

โดยราคาหุ้น MAKRO ปรับตัวขึ้น หลังรายงานผลการดำเนินงานไตรมาส 2/63 สิ้นสุดวันที่ 30 มิ.ย.63 พร้อมประกาศจ่ายเงินปันผล ดังนี้

โดยบริษัทประกาศจ่ายปันผลจากงวดดำเนินงานวันที่ 1 ม.ค. 2563 ถึงวันที่ 30 มิ.ย. 2563 เป็นเงินสด ในอัตรา 0.40 บาทต่อหุ้น กำหนดขึ้นเครื่องหมาย XD วันที่ 24 ส.ค.2563 กำหนดจ่ายเงินปันผลในวันที่ 4 ก.ย.2563
ด้าน บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น MAKRO ประเมินราคาเป้าหมายที่ 50 บาทต่อหุ้น โดยกำไรสุทธิไตรมาส 2/63 ออกมาดีกว่าคาดที่ 1,180 ล้านบาท ลดลง 29.8% เมื่อเทียบจากไตรมาสก่อน และทรงตัวเมื่อเทียบจากปีก่อน แม้ SSSG พลิกเป็นลดลง 3.6% เมื่อเทียบจากปีก่อน จาก +7% เมื่อเทียบจากปีก่อน ในไตรมาส 1/63 เพราะถูกกระทบจาก COVID-19 เล็กน้อยจากการห้ามจำหน่ายแอลกอฮอล์ และการปิดโซน Non food
ส่วนอัตรากำไรขั้นต้นถือว่าทำได้ดีทรงตัวใกล้เคียงปีก่อนที่ 9.6% แต่ลดลงจาก 10.1% ในไตรมาส 1/63 ส่วนค่าใช้จ่ายก็ควบคุมได้ดี แม้จะไม่มีการปิดสาขาในช่วง Lockdown และไม่ได้ลดค่าใช้จ่ายพนักงานเหมือนธุรกิจอื่น ในขณะที่ยังมีค่าใช้จ่ายจากมาตรการป้องกัน COVID-19 ส่วนหนึ่ง แต่ยังรักษาสัดส่วน SG&amp;A to sale ไว้ที่ระดับ 8.3% เทียบกับ 8.4% ในปีก่อน
ทั้งนี้บริษัทมีกำไรปกติครึ่งแรกปี 2563 ที่ 2,860 ล้านบาท เพิ่มขึ้น 2.4% เมื่อเทียบจากปีก่อน คิดเป็น 46% ของประมาณการทั้งปี แนวโน้มกำไรน่าจะดีต่อเนื่องในครึ่งหลังปี 2563 ล่าสุดได้กลับมาเปิดสาขาในประเทศแล้ว แต่ยังเป็น Small format ชื่อ [email protected] จำหน่ายสินค้าและอาหารเพื่อสุขภาพ เป็นร้านขายปลีก เน้นกลุ่มลูกกลาง-บน และมีมาร์จิ้นที่ดี และเปิดสาขาแรกที่พม่าในเดือน มิ.ย. ที่ผ่านมา และ SSSG เดือน ก.ค. พลิกกลับมาบวกเล็กน้อย 1-2% เมื่อเทียบจากปีก่อน ยังคาดกำไรปี 2563 ทรงตัว เมื่อเทียบจากปีก่อน ที่ 6.17 พันล้านบาท และกลับมาโต 18% เมื่อเทียบจากปีก่อน ปี 2564